# हाम्रो भनाई

राष्ट्रिय बहिरा महासंघ नेपाल, नेपाली बहिरा समुदायको छाता संस्था हो । राष्ट्रिय बहिरा महासंघ नेपालले अपाङ्गता समावेशी विकासको सहयोगमा भरतपुर र कालिका नगरपालिका सगँको सहकार्यमा अपाङ्गता सम्बन्धी “अपाङ्गताको परिचय र वर्गीकरण सम्बन्धी हाते पुस्तिका” प्रकाशन गर्ने ठूलो उपलब्धी ठानेको छ । यस पुस्तकले अपाङ्गता भएका व्यक्तिको पहिचा नगर्न, सरकारी तथा गैरसरकारी निकायहरूबाट प्रवाह गरिने सेवा सुविधा, अवसर, कानुनी आधारको बारेमा जानकारी प्रदान गरी विभिन्न क्षेत्रका अधिकार सुनिश्चित गर्नका लागी बुझाइमा पहुँच पुग्ने विश्वास यस महासंघले लिएको छ ।

समाबेशि विकासको अवधारणमा अपाङ्गता भएका व्यक्तिहरुको अर्थपूर्ण सहभागिताको सवाल उठ्दै आएको अहिलेको अवस्थामा अपाङ्गता भएका व्यक्तिहरुले आफनो पहिचान अनुरुप परिचयपत्र प्राप्त गर्न नसक्नु, शिघ्र पहिचान र अपाङ्गताको बिबिधता अनुसारका सेवाहरुमा पहुँच हुने अवस्थाका कारण अधिकांश अपाङ्गता भएका व्यक्तिहरु शिक्षा, स्वास्थ्य, सञ्चार, गमनशीलता, वैयक्तिक विकास लगायतका आधारभूत अधिकारहरुबाट बञ्चित रहदै आएको पाइन्छ ।

यस “अपाङ्गताको परिचय र वर्गीकरण सम्बन्धी हाते पुस्तिकाले” अपाङ्गताको गाम्भिर्यता र प्रकृतिको आधारमा अपाङ्गता भएका व्यक्तिहरुको पहिचान, आवश्यकताको पहिचान र सोही अनुरुप घरपरिवार तथा समुदायमा आधारित सेवाहरु, शिक्षामा सरल र सहज पहुँच अभिबृद्धि गर्ने तथा सहजीकरण गर्ने उद्देश्यले प्रकाशन गरिएको हो । यस हाते पुस्तिका निर्माणमा निरन्तर लाग्न भएका महासंघका कर्मचारीहरु लगायत पुस्तिका लेआउट, डिजाइन तथा सम्पादनमा सहयोग गर्नुहुने महानुभावहरु धन्यवादका पात्र हुनुहुन्छ ।

अन्तमा, अपाङ्गता सम्बन्धी सवालहरुमा निर्मित यस स्वाध्ययन सामग्रीलाई सम्बन्धित सबै सरोकारवालाहरु समक्ष पुर्याउन, यसको भरपूर उपयोग गर्न सम्बन्धित सबैमा हार्दिक अनुरोध गर्दछ । अपाङ्गताका थप सवालहरु समावेश गरी यस पुस्तिकालाई अझै परिमार्जित गर्न तथा श्रवणदृष्टि विहीनता भएका व्यक्तिहरु लगायत जटिल प्रकृतीका अपाङ्गता भएका व्यक्तिहरुको विकास र अधिकारमा पहुँच स्थापना गर्न यहाँहरुको अमूल्य सुझाव र सहयोगको अपेक्षा समेत गरेको छ ।

केपी अधिकारी

अध्यक्ष

२० चैत्र, २०७९

# अपाङ्गताको पहिचान

अपाङ्गताको पहिचान अपाङ्गता भएका व्यक्तिको अधिकार सम्बन्धी ऐन, २०७४, अपाङ्गता भएका व्यक्तिको अधिकार सम्बन्धी नियमावली, २०७७ र अपाङ्गता भएका व्यक्तिको परिचय पत्र वितरण कार्यविधि, २०७५ मा अपाङ्गता परिचयपत्रको व्यवस्था गरिएको छ । अपाङ्गता भएका व्यक्तिलाई पहिचान गर्न, सरकारी तथा गैरसरकारी निकायहरूबाट अपाङ्गता भएका व्यक्तिहरूका लागि प्रवाह गरिने सेवा सुविधा, अवसर र अधिकारको न्यायपूर्ण र प्रभावकारी वितरण होस् भन्ने हेतुले तथा अपाङ्गता भएका व्यक्तिहरूलाई अधिकारको रूपमा स्वीकार गरी ऐनले अपाङ्गता परिचयपत्रको व्यवस्था गरेको हो । कुनै पनि उमेरका अपाङ्गता भएका व्यक्तिले आ–आफ्नो स्थानीय तहबाट परिचयपत्र प्राप्त गर्न सक्नेछन् । परिचयपत्र प्राप्त गर्न आवश्यक कागजपत्र र पूरा गर्नुपर्ने प्रक्रियाको बारेमा परिचय–पत्र वितरण कार्यविधिमा भएको व्यवस्थालाई स्पष्ट रुपमा उल्लेख गरिएको छ ।

# परिचयपत्र प्रदान गर्ने निकाय:

## सम्बन्धित पालिकाको महिला तथा सामाजिक विकास शाखा

### परिचयपत्रको प्रकारः

अपाङ्गता भएका व्यक्तिको परिचय–पत्र वितरण कार्यविधि, २०७५ अनुसार अपाङ्गता परिचय पत्रलाई गम्भीरताका आधारमा चार भागमा वर्गीकरण गरिएको छ । हरेक परिचयपत्रलाई छुट्टाछुट्टै रङ्ग दिइएको छ । परिचयपत्र लिन आउने अपाङ्गता भएका व्यक्तिलाई अपाङ्गताको गम्भीरताको आधारमा परिचयपत्र प्रदान गर्ने व्यवस्था गरिएको छ । यस्तो परिचयपत्र “क” वर्गमा पर्ने अपाङ्गता भएका व्यक्तिका लागि रातो रङ्गमा, “ख” वर्गमा पर्नेका लागि निलो रङ्गमा, “ग” वर्गमा पर्नेका लागि पहेँलो रङ्गमा र “घ” वर्गमा पर्नेका लागि सेतो रङ्गमा उपलब्ध गराउने व्यवस्था गरिएको छ ।

### गम्भीरताका आधारमा गरिएको वर्गीकरणः

1. पूर्णअशक्त अपाङ्गता:तल उल्लेखित अवस्थाका व्यक्तिहरूलाई ‘क’ वर्गको परिचयपत्र उपलब्ध गराइनेछ, जुन रातो रङ्गको पृष्ठभूमिमा जारी गरिनेछ ।
2. व्यक्तिको शारीरिक, मानसिक वा इन्द्रिय सम्बन्धी प्रणालीहरूमा भएको क्षति र यसले ल्याएको कार्यगत विचलनको अवस्था असाध्यै गम्भीर भई अरूको सहयोग लिएर पनि दैनिक जीवन कार्यहरु सम्पादन गर्न असाध्यै कठिन हुने व्यक्ति,
3. सामान्य भन्दा सामान्य दैनिक क्रियाकलापहरू पनि स्वयं गर्न नसक्ने र अन्य व्यक्तिको सहयोग आवश्यक पर्ने, तीव्र बौद्धिक अपाङ्गता भएका व्यक्तिहरू, तीव्र रूपमा अटिज्म प्रभावित व्यक्ति, पूर्ण रूपमा श्रवणदृष्टिविहीन व्यक्तिहरू,
4. दुई वा सोभन्दा बढी प्रकृतिका शारीरिक, मानसिक वा इन्द्रिय सम्बन्धी क्षति भई सबैजसो दैनिक क्रियाकलापहरू अन्य व्यक्तिकै सहयोगमा गर्नुपर्ने अवस्थाका व्यक्तिहरू,
5. निरन्तर रूपमा सघन हरेचाह (स्याहार सुसार) को आवश्यकता परिरहने, नियमित औषधी सेवन चिकित्सक र सहयोगीको निगरानीमा रहिरहने मनोसामाजिक अपाङ्गता भएका व्यक्तिहरू ।
6. अति अशक्त अपाङ्गता: तल उल्लेखित अवस्थाका व्यक्तिहरूलाई “ख” वर्गको परिचयपत्र उपलब्ध गराइनेछ जुन निलो पृष्ठभूमिमा जारी गरिनेछ ।
7. शारीरिक, मानसिक वा इन्द्रिय सम्बन्धी क्षति वा विचलन भएतापनि निरन्तर वा अधिकांश समय सहयोगी, दोभाषे वा मानव पथप्रदर्शक आदिको सहयोगमा आफ्नो दैनिक क्रियाकलापहरू लगायत हिँडडुल र संचार गर्न कठिनाइ हुने व्यक्तिहरू,
8. मष्तिस्क पक्षघात, मेरुदण्डमा चोटपटक वा पक्षघात, हेमोफिलिया, मांशपेशी सम्बन्धी समस्या वा विचलन लगायत अन्य विभिन्न कारणले शरीरको ढाड, हात, गोडा, कम्मर आदिले काम गर्न नसकी दैनिक आवागमनको लागि ह्विलचियर प्रयोग गर्नुपर्ने अवस्थाका व्यक्तिहरू,
9. दुवै हात कुमदेखि वा पाखुरादेखि मुनि पुरै नचल्ने वा गुमाएका, विभिन्न कारणले दुवै हात र गोडा गुमाएका वा नचल्ने, कम्मरभन्दा मुनिको भाग गुमाएका वा नचल्ने, दुवै गोडा पूर्ण क्रियाशील नभई बैसाखीको प्रयोग गर्ने व्यक्तिहरू,
10. दृष्टिविहिन र पूर्ण दृष्टिविहीनको परिभाषा अन्तर्गत पर्ने व्यक्तिहरू,
11. सञ्चारको लागि निरन्तर दोभाषे आवश्यक पर्ने पूर्ण रूपमा कान सन्नु नसक्ने (बहिरा), दैनिक जीवनका क्रियाकलापहरू स्वयम् गर्न नसक्ने, सिकाइमा समस्या भएका बौद्धिक अपाङ्गता वा अटिज्म भएका व्यक्तिहरू, निरन्तर अरूको सहयोग लिइरहनपुर्ने बहु–अपाङ्गता भएका व्यक्तिहरू ।
12. मध्यम अपाङ्गता: तल उल्लेखित अवस्थाका व्यक्तिहरूलाई ’ग’ वर्गको परिचयपत्र उपलब्ध गराइनेछ । जुन पहेँलो पृष्ठभूमिमा जारी गरिनेछ ।
13. कृत्रिम अङ्ग, क्यालीपर, विशेष प्रकारका जुत्ता जस्ता सहायक सामग्रीको प्रयोगबाट सामान्य हिडडुल लगायत दैनिक जीवनका क्रियाकलापहरू स्वयं गर्न सक्ने,
14. विभिन्न कारणले घुडाँमुनिको अङ्गमा मात्र प्रभाव परेको तर सहायक सामग्रीको प्रयोग नगरी पनि सामान्य

हिँडडुल गर्नसक्ने,

1. कुम वा पाखुरा भन्दा मुनी एक हात गुमाएका वा हात नचल्नेवा हातले गर्ने काम गर्न नसक्ने,
2. दुवै हातको हत्केलाभन्दा मुनिका कम्तीमा बुढी औंला र चोरी औंला गुमाएका,
3. दुवै गोडाको कुर्कुच्चाभन्दा मुनिको भाग नभएका तर सामान्य हिडडुल गर्न सक्ने,
4. मेरुदण्डमा समस्याभई ढाड कुप्रिएको,
5. सिकाइमा ढिलाई भएका दैनिक क्रियाकलाप स्वयं गर्न सक्ने बौद्धिक अपाङ्गता र अटिजम भएका व्यक्तिहरू,
6. श्रवणयन्त्रको प्रयोगबाट वा ठूलो आवाज मात्र सन्नु सक्ने सुस्तश्रवण व्यक्तिहरू,
7. शल्यक्रियाबाट स्वरयन्त्र झिकी घाँटीको नलीबाट मात्र बोल्नुपर्ने अवस्था भएका व्यक्तिहरू,
8. ओठ तालुफाटेको कारण बोली अस्पष्ट भएका व्यक्तिहरू,
9. बोल्दा अड्किने, शब्द वा अक्षर दोहोर्याउने समस्या तीव्र भएका भकभके व्यक्तिहरू,
10. तीन फिट भन्दा मुनिका होचापुड्का व्यक्तिहरू,
11. चस्मा र श्रवणयन्त्र दुवै प्रयोग गर्ने श्रवणदृष्टि विहीन व्यक्तिहरू, लेन्स वा म्याग्नीफायरको प्रयोगबाट मात्र पढ्न सक्ने न्यून दृष्टियुक्त व्यक्तिहरू,
12. अनवुंशीय रक्तश्राव (हेमोफेलिया) सम्बन्धी समस्या भई दैनिक हिँडडुलमा कठिनाइ हुने व्यक्तिहरू,
13. नियमित औषधी सेवन गर्ने तर स्वतन्त्र रूपमा आफ्नो कार्य सम्पादन गर्न सक्ने मानसिक वा मनोसामाजिक अपाङ्गता भएका व्यक्तिहरू ।
14. सामान्य अपाङ्गता: तल उल्लेखित अवस्थाका व्यक्तिहरूलाई ‘घ’ वर्गको परिचयपत्र उपलब्ध गराइनेछ जुन सेतो पृष्ठभुमिमा जारी गरिनेछ ।
15. शारीरिक, मानसिक वा इन्द्रिय सम्बन्धी सामान्य विचलन भएका तर दैनिक जीवनका क्रियाकलापहरू स्वयम सम्पादन गर्न सक्ने ,
16. हात वा खुट्टा केही छोटो भएका, एक हातको हत्केला भन्दा मुनी नचल्नेवा गुमाएका, एक हातको हत्केलाभन्दा मुनिका कम्तीमा बुढीऔंला र चोरीऔंला गुमाएका वा दुवै हातको हत्केलामुनिका कम्तीमा बुढीऔंला र चोरीऔंला भएका व्यक्तिहरू,
17. ठूलो अक्षर पढ्नसक्नेन्यून दृष्टियुक्त व्यक्तिहरू,
18. दुवै गोडाको सबै औलाका भागहरू नभएका,
19. श्रवणयन्त्र लगाई ठूलो आवाज सुन्ने तर बोली स्पष्ट भएका सुस्त श्रवण व्यक्तिहरू,

## परिचयपत्रको उपयोग

अपाङ्गता भएका व्यक्तिहरूलाई भनेर राज्य लगायत अन्य गैरसरकारी निकायद्वारा प्रदान गरिएका विशेष सेवा तथा सुविधा, विशेष प्राथमिकता, सहुलियत, आरक्षण लगायत अन्य अवसरहरू उपभोग गर्न यो परिचयपत्र आवश्यक पर्छ ।

## अपाङ्गता परिचयपत्र प्राप्त गर्ने प्रक्रिया

अपाङ्गता भएका व्यक्तिको परिचय–पत्र वितरण कार्यविधि, २०७५ ले तय गरेको प्रक्रियाका आधारमा यो परिचयपत्र वितरण गरिन्छ । आफू बसेको पालिकाको वडा कार्यालयको सिफारिसमा सम्बन्धित स्थानीय तहबाट अपाङ्गता परिचय पत्र उपलब्ध गराइने व्यवस्था गरिएको छ । अपाङ्गता भएका व्यक्तिहरूले परिचयपत्र प्रदान गर्ने संरचना र प्राप्त गर्न अपनाउन पुर्ने मुख्य प्रावधानहरू निम्न छन ।

## परिचय पत्र ढाँचा र समन्वय समितिको व्यवस्था

परिचय–पत्र वाहक व्यक्तिको व्यक्तिगत विवरण स्पष्ट हुने गरी नागरिकताको प्रमाण पत्रको ढाँचामा अपाङ्गता भएका व्यक्तिको अधिकार सम्बन्धी नियमावलीको अनुसुची २ बमोजिम एकापट्टी नेपाली भाषामा र अर्कापट्टी अंग्रेजी भाषामा लेखिएको माथि दफा ४ मा उल्लेखित मापदण्ड अनुसार एक पृष्ठको परिचय–पत्र प्रकृतिको आधारमा १० प्रकारको र गाम्भीर्यता आधारमा गरिएका चार वर्गका अपाङ्गता भएका व्यक्तिलाई चार फरक रङ्गमा भाग उपलब्ध गराइनेछ । समन्वय समिति सम्बन्धी व्यवस्था देहाय बमोजिम हुनेछ ।

(क) अपाङ्गता भएका व्यक्तिको अधिकार सम्बन्धी ऐन, २०७४ को दफा ४२ मा अपाङ्गता परिचय पत्र वितरण गर्ने समेत कार्यका लागि गाउँपालिका र नगरपालिकामा देहाय बमोजिमको स्थानीय समन्वय समिति रहनेछ :-

* 1. गाउँ कार्यपालिका वा नगर कार्यपालिकाको उपाध्यक्ष वा उपप्रमखु – संयोजक
  2. गाउँ कार्यपालिका वा नगर कार्यपालिकाको महिला सदस्य मध्येबाट गाउँ कार्यपालिका वा नगर कार्यपालिकाकोले तोकेको महिला सदस्य – सदस्य
  3. गाउँपालिका वा नगरपालिका भित्रका माध्यमिक विद्यालयका प्रधानाध्यापक वा श्रोत व्यक्ति मध्येबाट गाउँ कार्यपालिकाको अध्यक्ष वा नगर कार्यपालिकाको प्रमुखले तोकेको व्यक्ति – सदस्य
  4. गाउँ कार्यपालिकाको अध्यक्ष वा नगर कार्यपालिकाको प्रमुखले तोकेकोस्थानीय स्वास्थ्य चौकी वा अस्पतालको चिकित्सक – सदस्य
  5. स्थानीय प्रहरी कार्यालयको प्रमुख – सदस्य
  6. अपाङ्गता भएका व्यक्तिको हक, हित र संरक्षणको क्षेत्रमा स्थानीय स्तरमा कार्यरत संघ संस्थाहरू मध्येबाट गाउँ कार्यपालिकाको अध्यक्ष वा नगर कार्यपालिकाको प्रमुखले मनोनित गरेको संस्थाको प्रतिनिधि – सदस्य
  7. गाउँपालिका र नगरपालिका भित्रका अपाङ्गता भएका व्यक्तिहरू मध्येबाट समन्वय समितिले मनोनयन गरेको एक जना महिला सहित तीन जना– सदस्य
  8. नेपाल सरकार र प्रदेश सरकारका स्थानीय स्तरमा रहेका सम्बन्धित विषय र्हेने कार्यालयको कार्यालय प्रमुख – सदस्य
  9. गाउँ कार्यपालिका वा नगर कार्यपालिकाको उपाध्यक्ष वा उपप्रमुखले तोकेको गाउँ कार्यपालिका वा नगर कार्यपालिकाको कर्मचारी– सदस्य

(ख) स्थानीय समन्वय समितिले अपाङ्गता परिचय पत्रवितरणका लागि सिफारिस गर्ने कामका साथै ऐनको दफा ४३ को (च) बमोजिम परिचय–पत्र सम्वन्धी कानुनी, संरचनागत तथा अन्य सुधार गर्नु पर्ने विषयमा प्रदेशको सामाजिक विकास मन्त्रालय, महिला, बालबालिका तथा ज्येष्ठ नागरिक मन्त्रालय लगायत सम्बन्धित निकायमा लेखि पठाउनु पर्दछ ।

## परिचय पत्र वितरण

### परिचय–पत्र वितरण प्रक्रिया देहाय बमोजिम हुनेछ:

(क) अपाङ्गता भएका व्यक्तिको स्थायी ठेगाना भएको स्थानीय तहको वडा कार्यालयमा अपाङ्गता भएका व्यक्ति स्वयं निजका अभिभावक वा संरक्षकले अपाङ्गता भएका व्यक्तिको अधिकार सम्बन्धी नियमावली, २०७७ को अनुसुची १ बमोजिमको ढाँचामा परिचय–पत्र प्राप्तिका लागि सबै प्ताष्टायाई गर्ने कागजातहरू २ प्रति समावेश गरी निवेदन दिनपुर्नेछ ।

(ख) दरखास्तमा आफ्नो नाम, स्थायी ठेगाना, उमेर, अपाङ्गता खुलेको लिखित प्रमाणित प्रतिलिपि, पासपोर्ट साइजको (सम्भव भएसम्म अपाङ्गता देखिने गरी खिचिएको) फोटो, असक्तताको गाम्भीर्यता अवस्था र शरीरका अंगहरूले गर्ने काममा आएको समस्या वा दैनिक क्रियाकलापमा हुने सिमितताहरूको विवरण संलग्न हुनु पर्नेछ । यस प्रयोजनको लागि जन्मदर्ता प्रमाण–पत्र वा नागरिकताको प्रमाण–पत्र वा जग्गा धनी प्रमाण पुर्जा वा शैक्षिक योग्यताको प्रमाण–पत्र वा मतदाता परिचय पत्र वा अपाङ्गताको आधारमा कुनै जागिर गरिरहेको भए नियुक्ति पत्र वा त्यो संस्थाले दिएको प्रमाण वा जि.प्र.का.मा दर्ता भएका अपाङ्गता सम्बन्धी कार्य गर्ने संघसंस्थाले गरेको सिफारिस मध्ये कुनै एक वा यस्तैविश्वस्त हुन सक्ने आधार दिने अन्य प्रमाणित लिखितलाई आधार मानिनेछ ।

(ग) रित पुगी आएको निवेदनमा वडा कार्यालयले निवेदन प्राप्त भएको मितिले बढीमा ३ दिनभित्र निवेदकले पेश गरेका कागजातहरूको एक प्रति कार्यालयमा राखि वडा कार्यालयको सिफारिस सहित एक प्रति गाँउपालिका वा नगरपालिकामा पठाउनु पर्दछ ।

(घ) सम्बन्धित व्यक्तिले पेश गरेको निवेदन उपर कुनै कागजात वा प्रमाण नपुगी परिचयपत्रका लागि सिफारिस गर्न उपयुक्त नदेखिएमा सो व्यहोरा निवेदकलाई ३ दिन भित्रमा जानकारी दिनु पर्दछ ।

(ङ) वडा कार्यालयले सिफारिस गर्न नसकिने भनी दिएको जानकारी निवेदकलाई चित्त नबुझे सुचना पाएको १५ दिन भित्रमा सम्बन्धित स्थानीय तह समक्ष निवेदन दिन सक्नेछ ।

(च) यसरी प्राप्त भएको निवेदन समेत समावेश राखि स्थानीय समन्वय समितिको बैठकमा पेश गर्नु पर्दछ । निवेदकले पेश गरेका कागजात र अन्य सम्भाव्य तथ्य प्रमाणका आधारमा निजले परिचय पत्र पाउने देखियो भनि स्थानीय समन्वय समितिले शिफारिस गरेमा निजलाई परिचय पत्रवितरण गरी त्यसको जानकारी निवेदक तथा वडा कार्यालयलाई समेत दिनु पर्दछ ।

(छ) परिचयपत्रका लागि सिफारिस गर्न कुनै कठिनाई परेमा वडा कार्यालयले चिकित्सक/विशेषज्ञ वा अपाङ्गता भएका व्यक्तिका संस्थाका प्रतिनिधिसँग राय परामर्श लिन सक्नेछ ।

(ज) सामान्यतया अपाङ्गता भएका व्यक्ति स्वयंले आफ्नो परिचयपत्र बुझिलिनु पर्दछ । अति अशक्त वा पूर्ण अशक्त अपाङ्गता भएको कारणले परिचय पत्र वुझिलिन आउन नसक्ने भएमा वडा कार्यालयको सिफारिसमा परिवारको सदस्य, संरक्षक वा निजको बसोबास गर्ने स्थानीय निकायका पदाधिकारीले निजलाई बुझाउने गरी बुझिलिन सक्नेछन् ।

(झ) परिचय–पत्र प्राप्त व्यक्तिहरूको वर्गीकृत लगत स्थानीय तहले कम्प्युटराइज गरी आफ्नो कार्यालयमा राखी चौमासिक रूपमा प्रदेश र संघको सम्बन्धित मन्त्रालयमा जानकारी गराउनु पर्नेछ ।

(ञ) समन्वय समितिले परिचयपत्र दिन भनी ठहर गरेका व्यक्तिलाई स्थानीय तहको कार्यालयले अनुसुची २ बमोजिमको परिचय–पत्र (अपाङ्गता भएका व्यक्तिहरूलाई) निःशुल्क उपलब्ध गराउनु पर्नेछ ।

(ट) परिचयपत्रमा गाँउपालिका÷नगरपालिकाको प्रमुख प्रशासकिय अधिकृतको हस्ताक्षर हुनेछ । प्रचलित कानूनको अधिनमा रही अन्य अधिकृत कर्मचारीलाई समेत अधिकार प्रत्यायोजन गर्न सक्नेछ ।

(ठ) प्रत्यक्ष रूपमा देखिने वा अवलोकन गर्न सकिने शारीरिक, मानसिक वा इन्द्रिय सम्बन्धी क्षतिको हकमा परिचय–पत्र प्रदान गर्ने अधिकारीले अवलोकन गरी तत्काल उपयुक्त परिचय–पत्र उपलब्ध गराउन पुर्याउनुपर्नेछ ।

(ड) प्रत्यक्ष रूपमा नदेखिने वा अवलोकन गर्न नसकिने शारीरिक, मानसिक वा इन्द्रिय सम्बन्धी क्षति÷ह्रास भएका वा प्रष्ट रूपमा छुट्याउन समस्या भएका अपाङ्गता भएका व्यक्तिका हकमा समन्वय समितिमा पेश गरी समितिको सिफारिसका आधारमा परिचय–पत्र वितरण गर्नु पर्नेछ ।

## अन्य स्थानीय तहबाट परिचय–पत्र वितरण गर्ने

स्थानीय ठेगानामा बसोबास नभएका र विभिन्न अवरोध तथा शारीरिक वा मानसिक अवस्थाको गम्भीर्यताको कारण आफ्नो स्थाई बसोबास भएको जिल्लामा गई अपाङ्गता परिचय–पत्र प्राप्त गर्न असमर्थ व्यक्तिहरूका लागि निजको स्थायी बसोबास भएको स्थानको सम्बन्धित स्थानीय तहबाट परिचय पत्र नलिएको सुनिश्चित भएमा दफा ५ बमोजिमको प्रक्रिया पुरा गरी परिचय पत्र प्रदान गरेर सम्बन्धित स्थानीय तहलाई जानकारी गराउन सकिनेछ ।

## प्रतिलिपि सम्बन्धी व्यवस्था

(क) परिचय–पत्र हराएमा, नासिइमा वा बिग्रिएमा परिचय–पत्रको प्रतिलिपिलिनुपर्ने भएमा आफ्नो स्थायी ठेगाना भएको स्थानीय तहको वडा कार्यालयमा यथार्थविवरण र कारण खुलाई सिफारिसका लागि निवेदन दिनु पर्दछ ।

(ख) वडा कार्यालयले सबै व्यहोरा बुझिनिवेदकको माग मनासिब देखिएमा परिचय पत्रको प्रतिलिपि उपलब्ध गराउन प्राप्तनिवेदन तथा अन्य कागजातको प्रतिलिपि वडा कार्यालयमा राखी निवेदकले पेश गरेको सक्कल कागजात सहित सिफारिस गरी गाउपालिका नगरपालिका स्थानीय तहमा पठाउनु पर्दछ ।

(ग) स्थानीय तहले सिफारिस सहित प्राप्त भएको निवेदन अपाङ्गताको प्रकृति अनुसार सोझै वा स्थानीय समन्वय समितिमा पेश गरी समितिको निर्णय अनुसार अपाङ्गता परिचय–पत्रको प्रतिलिपि निःशुल्क उपलब्ध गराउनु पर्नेछ ।

(घ) प्रतिलिपिका लागि प्राप्त भएको निवेदनका विषयमा सो परिचय पत्र बाहक व्यक्तिले पहिले प्राप्त गरेको परिचय पत्रमा हेरफेर गर्नुपर्ने देखिएमा स्थानीय सिफारिस समितिमा पेश गरी सो समितिबाट प्राप्त निर्देशन अनुसार गर्नु पर्दछ ।

## अभिलेख सम्बन्धी व्यवस्था

(क) सम्बन्धित वडा कार्यालयले आप्mनो क्षेत्रमा भएका कुल अपाङ्गता भएका व्यक्तिहरू तथा अपाङ्गता भएका व्यक्तिहरू मध्ये परिचयपत्र पाएका व्यक्तिहरूको अपाङ्गताको प्रकृति र गाम्भिर्यता लगायत अन्य आवश्यक विवरण खुल्नेगरी नियमित रूपमा अध्यावधिक गरी त्यसको चौमासिक विवरण तयार गरी नियमित रूपमा आफ्नो गाँउपालिका÷नगरपालिका तथा जिल्ला समन्वय समितिलाई समेत पठाउनु पर्दछ ।

(ख) स्थानीय तहले परिचय पत्रवितरण गरे पछि यसको जानकारी परिचय पत्र प्राप्त गर्ने व्यक्तिको स्थायी ठेगाना भएको वडा कार्यालयलाई दिनु पर्दछ ।

(ग) गाँउपालिका तथा नगरपालिकाले आफ्नो क्षेत्रभित्र रहेका कुल अपाङ्गता भएका व्यक्तिहरू तथा अपाङ्गता परिचय पत्र पाएका व्यक्तिहरूको अभिलेख राखी त्यसको चौमासिक प्रतिवेदन प्रदेशको सामाजिक विकास मन्त्रालय, महिला, बालबालिका तथा ज्येष्ठ नागरिक मन्त्रालय तथा संघीय मामिला तथा सामान्य प्रशासन मन्त्रालयमा पठाउनु पर्नेछ ।

## विविध

(क) सबै स्थानीय तहले आ-आफ्नो क्षेत्राधिकार भित्र रहेको बिकट तथा दुर्गम गाउँहरूमा रहको अपाङ्गता भएका व्यक्तिहरूका लागि अपाङ्गता परिचय पत्र लगायतका सेवा सरल तरिकाले उपलब्ध गराउन कम्तिमा वर्षको एक पटक ती ठाउँहरूमा परिचय-पत्र वितरण सम्बन्धी घुम्ति शिविर सञ्चालन गर्नु पर्दछ ।

(ख) यो कार्यविधि लागू हुनु अगाडि प्राप्त गरेको अपाङ्गता परिचय–पत्र सम्बन्धित गाउँपालिका र नगरपालिका बुझाई यो कार्यविधि जारी भएको मितिले १ वर्षभित्रमा यस कार्यविधि बमोजिमको परिचय–पत्र लिनुपर्नेछ । यस अघि जारी भएका परिचय पत्र एक वर्षपछि स्वतः मान्य हुनै छैन ।